<classify> Na Mwandishi Wetu -MWANZA WIZARA ya Afya, Maendeleo ya Jamii,Jinsia, Wazee na Watoto, imewafunda watoa huduma za afya jijini Mwanza kuhusuutoaji elimu bora kwa kufuata misingi na taratibu za utoaji huduma kwa wagonjwaili kupunguza maambukizi mapya na vifo visivyo vya lazima. Hayo yamelezwa wakati wa semina ya mafunzokuhusu njia bora ya namna ya kujikinga na kudhibiti magonjwa kwa kufuatakanuni, miiko na taratibu za utoaji huduma kwa mgonjwa, jijini hapa, ikiwa nimoja ya mikoa iliyoko hatarini kupata ugonjwa wa ebola. Ofisa Mkuu Uhakiki Ubora kutoka Wizara yaAfya, Dk. Joseph Hokololo, alisema zaidiya watu milioni 1.4 duniani wanaugua magonjwa yanayosababishwa na kupatamaambukizi mapya wakati wa kupata huduma ya afya, na hii hutokana na watoahuduma za afya kutofuata taratibu za namna ya kutoa huduma. Alisema asilimia 15 ya wagonjwa hupatamaambukizi ya magonjwa mapya katika vituo vya kutolea huduma za afya kutokanana kutofuatwa kwa taratibu, kanuni za miongozo ya kutoa huduma za afya IPCGuideline, SOP. Ofisa wa Kitengo cha Uhakiki Ubora Wizaraya Afya, Dk. Chrisogane Justine, alisema taratibu za utoaji huduma kama kanuniza uoshaji sahihi wa mikono humsaidia mtoa huduma kuzuia kusambaza maambukizindani ya kituo cha kutolea huduma. Licha ya changamoto za upatikanaji wahuduma za majisafi kwa baadhi ya vituo vya afya, Dk. German alisisitiza umuhimukwa mtoa huduma kuhakikisha ananawa mikono yake vizuri kwa sabuni na majisafiili kuepuka maambukizi kutoka sehemu moja kwenda nyingine. Akitoa elimu juu ya namna ya kujikinga na maambukizimapya, Dk. Radenta Bahegwa, alisema asilimia 40 ya magonjwa yanayopatikanakatika vituo, yanasababishwa na kutofuata taratibu za miongozo ya utoajihuduma. Mtaalamu waa Kitengo cha Dharura na Maafa,Dk. Alex Sanga, alisema katika watu 100, watano hadi 10 wanakuwa katika hali mbaya ya ugonjwa wa kipindupindu, hivyo alitoawito kwa watoa huduma kuhakikisha wanafuata miongozo. Mtaalamu wa Maabara kutoka Chuo Kikuu chaAfya na Sayansi Shirikishi Muhimbili Muhas, Akili Mwakabhana, alisisitizaumuhimu wa kufuata taratibu na miongozo. Mfamasia kutoka Hospitali ya Kanda ya Bugando,Francisco Chibunda, alitoa wito kwa watoa huduma kuacha kufanya kazi kwamazoea.  <topic>: MICHEZO 